Diari Oficial de la Generalitat Valenciana


Sumari del DOGV 9715, del 31-10-2023 (2023/10930)

RESOLUCIÓ de 17 d'octubre de 2023, de la Conselleria d'Hisenda, Economia i Administració Pública, per la qual s'autoritza una generació de crèdits per ingressos finalistes procedents del Ministeri d'Agricultura, Pesca i Alimentació, en el capítol 4 del programa 714.80, Agricultura i ramaderia, de la Conselleria d'Agricultura, Ramaderia i Pesca, per import de 646.750,00 euros (expedient 12.023/23-182).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9715

Data del DOGV
:   31-10-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/10980


Data del document
:   17-10-2023

Organisme emissor


Tipus de document
:   Resolució

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 17 d'octubre de 2023, de la Conselleria d'Hisenda, Economia i Administració Pública, per la qual s'autoritza una generació de crèdits per ingressos finalistes procedents del Ministeri d'Agricultura, Pesca i Alimentació, en el capítol 4 del programa 714.80, Agricultura i ramaderia, de la Conselleria d'Agricultura, Ramaderia i Pesca, per import de 646.750,00 euros (expedient 12.023/23-182). [2023/10162]  
El Reial decret llei 4/2023, d'11 de maig, pel qual s'adopten mesures urgents en matèria agrària i d'aigües en resposta a la sequera i a l'agreujament de les condicions del sector primari derivat del conflicte bèl·lic a Ucraïna i de les condicions climatològiques, així com de promoció de l'ús del transport públic col·lectiu terrestre per part dels joves i prevenció de riscos laborals en episodis d'elevades temperatures, incorpora un conjunt articulat d'ajudes directes, de gestió centralitzada, per als sectors agrícoles i ramaders més afectats, i en el seu article 5 figura la gestió territorialitzada d'una ajuda per a l'apicultura.  
  
En aquest article s'aprova la concessió pel Ministeri d'Agricultura, Pesca i Alimentació d'una subvenció directa, d'acord amb el que es disposa en l'article 22.2.b de la Llei 38/2003, de 17 de novembre, a les comunitats autònomes, i s'assigna a la Comunitat Valenciana una dotació de 646.750 euros amb càrrec a l'aplicació pressupostària que a aquest efecte s'habilite en el pressupost del Ministeri d'Agricultura, Pesca i Alimentació per a 2023, destinada a compensar als titulars d'explotacions apícoles per la pèrdua d'ingressos derivada de la disminució de la producció a conseqüència de la falta de pol·linització i de l'increment dels inputs, consistent en un únic pagament en funció de l'àrea d'afectació i del nombre de ruscos.  
Per tot això, la Conselleria d'Agricultura, Ramaderia i Pesca proposa una generació de crèdits en la línia de subvenció de concurrència competitiva S3082, «Ajudes generals ramaderia-MAGRAMA» del capítol 4 del programa 714.80, Agricultura i ramaderia, per import de 646.750,00 euros, al no trobar-se previstos en el pressupost inicial.  
A aquest efecte i en virtut del que es disposa en l'article 50 de la Llei 1/2015 d'hisenda pública, sector públic instrumental i subvencions, i en els articles 21 i 24 de la Llei 9/2022 de pressupostos de la Generalitat per a l'exercici 2023, aquesta Conselleria d'Hisenda, Economia i Administració Pública resol:  
  
Primer  
Autoritzar una generació de crèdit, en el pressupost d'ingressos, en l'aplicació pressupostària 401.03, Transferència de l'Estat Àrea d'Agricultura, Ramaderia i Pesca, per import de 646.750,00 euros.  
  
Segon  
Autoritzar una generació de crèdit, en el pressupost de despeses, en l'aplicació pressupostària 73.93.17.472.76.8 per import de 646.750,00 euros, incrementant els fons finalistes de la línia de subvenció de concurrència competitiva S3082, «Ajudes generals ramaderia-MAGRAMA», de l'annex de transferències i subvencions corrents del programa 714.80, Agricultura i ramaderia, d'acord amb el següent detall:  
  
Tercer  
A conseqüència de l'import generat es modifiquen en l'FP3 del programa 714.80 les dades relatives a l'aplicació d'ingressos 401.03, que queden establides en els termes següents:  
València, 17 d'octubre de 2023.- El sotssecretari de la Conselleria d'Hisenda, Economia i Administració Pública (p. d. R 08.06.2022, DOGV 9360): Carlos Pablo Gracia Calandín.